ທະຫານປາກິສະຖານ ຕໍ່ສູ້ກັບພວກຕາລີບານ ຍາດເອົາເມືອງໃຫຍ່ຂອງເຂດຮ່ອມພູ ສະວັຕ
ຂ່າວອື່ນໆ: ຄົນວາງລະເບີດສະລະຊີບ ສັງຫານສາມຄົນ ແລະເຮັດໃຫ້ບາດເຈັບສີ່ຄົນ ໃນນະຄອນຫລວງໂມກາ ດິສຊູ; ເກີດເຫດການແຕກຕື່ນຢຽບກັນຕາຍ 11 ຄົນ ທີ່ໂມຣອ໊ກໂ
ກຳລັງຮັກສາຄວາມປອດພັຍ ຂອງປາກີສຖານອອກຕາມລ່າສັດຕູຢູ່ຕາມຖະນົນຫົນທາງ ທຸກໆສາຍ ໃນໃຈກາງເມືອງໃຫຍ່ຂອງເຂດຮ່ອມພູ Swat ໃນອັນທີ່ກອງທັບປາກີສຖານກ່າວວ່າເປັນການສູ້ລົບກັນຢ່າງຮຸນແຮງ ກຳລັງທະຫານໄດ້ບຸກເຂົ້າໄປໃນເມືອງMingora ວັນເສົາວານນີ້ ໂດຍແນເປົ້າໃສ່ພວກກະບົດຕາລີບານ ໃນຕົວເມືອງທີ່ມີປະຊາຊົນອາໃສຢູ່ປະມານ 20 ພັນຄົນ ພົນຕຣີ Athar Abass ໂຄສົກກອງທັບປາກີສຖານກ່າວວ່າ ການປະ ຕິບັດການທາງທະຫານເພື່ອຍືດເອົາເມືອງດັ່ງກ່າວຄືນມານັ້ນຈະເປັນໄປຢ່າງຊັກຊ້າຫລາຍທີ່ສຸດ ແລະທ່ານຢ້ານກົວວ່າ ພວກຕາລີບານຈະພະຍາຍາມໃຊ້ພົນລະເຮືອນເປັນເຄື່ອງກຳບັງພວກເຂົາ ມາຮອດປັດຈຸບັນນີ້ ກອງທັບລາຍງານວ່າພວກຫົວຮຸນແຮງຈຳນວນ 17 ຄົນ ພ້ອມກັບຜູ້ບັນຊາການລະດັບສູງຂອງພວກເຂົາຄົນນື່ງຖືກຂ້າຕາຍ ກຳລັງທະຫານປາກີສຖານໄດ້ບຸກຄືບໜ້າເຂົ້າໄປໃນຕົວເມືອງດັ່ງກ່າວນີ້ຫລາຍມື້ມາແລ້ວ ຍັງຜົນໃຫ້ປະຊາຊົນຫລາຍພັນຄົນເລີ່ມພາກັນຫລົບໜີ ອອກຈາກເມືອງMingora ໃນອາທິດຜ່ານມາ ຍ້ອນຢ້ານວ່າຈະມີການສູ້ລົບຢ່າງດຸເດືອດ ຄົນວາງລະເບີດສະລະຊີບຄົນນື່ງ ໄດ້ເຮັດໃຫ້ເຈົ້າໜ້າທີ່ຮັກສາຄວາມປອດໄພສາມຄົນ ເສຍຊີວິດ ແລະໄດ້ຮັບບາດເຈັບອີກສີ່ຄົນ ໃນນະຄອນຫລວງ MOGADISHU ບ່ອນທີ່ພວກກະບົດມຸສລິມກຳລັງຕໍ່ສູ້ກັນຢ່າງໜັກ ກັບທະຫານຂອງຝ່າຍລັດຖະບານ ເຈົ້າໜ້າທີ່ກ່າວວ່າ ຄົນຮ້າຍໄດ້ຂັບລົດບຸກເຂົ້າໄປໃນຄ້າຍທະຫານແຫ່ງນື່ງແລ້ວລະເບີດລົດຂື້ນ ການສູ້ລົບກັນຢ່າງໜັກ ລະວ່າງກຳລັງຂອງລັດຖະບານກັບພວກກະບົດໃນໂຊມາເລຍໄດ້ບັງຄັບໃຫ້ປະຊາຊົນຫລາຍພັນຄົນ ຕ້ອງອົບພະຍົບຫລົບໜີຈາກບ້ານເຮືອນໄປ ອົງການສະຫະປະຊາຊາດກ່າວໃນວັນອາທິດມື້ນີ້ວ່າ ມີຫລາຍຮອດ 8 ພັນຄົນ ຫລົບໜີຈາກເມືອງຫລວງໄປໃນວັນສຸກຜ່ານມາເຮັດໃຫ້ໂຕເລກພວກອົບພະຍົບເພີ່ມຂື້ນເປັນຮອດ 57 ພັນຄົນແລ້ວ ມີລາຍງານຂ່າວວ່າໃນວັນສຸກວານນີ້ ມີຢ່າງນ້ອຍ 45 ຄົນເສຍຊີວິດ ແລະ 180 ກ່ວາຄົນ ໄດ້ຮັບບາດເຈັບໃນການບຸກໂຈມຕີຂອງຝ່າຍລັດຖະບານ ທີ່ແນໃສ່ເພື່ອຂັບໄລ່ພວກກະບົດຫົວແຂງກະດ້າງອອກໄປ ຈາກທີ່ໝັ້ນຂອງພວກເຂົາ ຢູ່ໃນເມືອງຫລວງນັ້ນ ລັດຖະບານສຣີລັງກາກ່າວວ່າ ຕົນຈະບໍ່ອະນຸຍາດໃຫ້ພວກພະນັກງານຊ່ວຍເຫລືອເຂົ້າໄປຍັງສູນອົບພະຍົບໄດ້ຢ່າງເຕັມທີ່ ຈົນກ່ວາວ່າຕົນຈະສາມາດແຍກພວກກະບົດທີ່ສົງໃສວ່າກຳລັງລີ້ຊ່ອນໂຕຢູ່ໃນໝູ່ພວກອົບພະຍົບນັ້ນ ອອກມາໄດ້ເສຍກ່ອນ ປະທານາທິບໍດີ ມາຮິນດາ ຣາຊະພັກ ກ່າວໃນວັນອາທິດມື້ນີ້ວ່າເມື່ອໃດທີ່ສະຖານະການດີຂື້ນ ໂດຍສະເພາະໃນດ້ານຄວາມປອດໄພນັ້ນແລ້ວ ຈື່ງຈະບໍ່ມີການຄັດຄ້ານ ຕໍ່ການອະນຸຍາດໃຫ້ພວກພະນັກ ງານຊ່ວຍເຫລືອ ເຂົ້າໄປໃນສູນອົບພະຍົບ ຊື່ງຄຳຖະແຫລງຂອງທ່ານແມ່ນເປັນການຕອບຕໍ່ຄຳຮຽກຮ້ອງ ຂອງເລຂາທິການໃຫຍ່ອົງການສະຫະປະຊາຊາດ ທ່ານ ພັນກີມູນທີ່ຂໍໃຫ້ພວກອົງການຊ່ວຍເຫລືອເຂົ້າໄປໃນສູນອົບພະຍົບໄດ້ ຢ່າງບໍ່ມີຂໍ້ຈຳກັດຮັດແຄບໃດໆ ທ່ານ ພັນກີມູນໄດ້ຮຽກຮ້ອງ ໃຫ້ມີການສະນອງການຊ່ວຍເຫລືອດ້ານມະນຸດສະທຳຫລາຍຂື້ນແກ່ພວກອົບພະຍົບ ຂະນະທີ່ທ່ານທຳການຢ້ຽມຢາມຫລາຍໆຄອບຄົວອົບພະຍົບ ແລະຄລີນິກກາງແຈ້ງແຫ່ງນື່ງຢູ່ໃນສູນອົບພະຍົບ MANIK FARM ໃນວັນເສົາວານນີ້ ສະຖານທີ່ດັ່ງກ່າວເປັນສູນອົບພະຍົບແຫ່ງທີ່ໃຫຍ່ທີ່ສຸດໃນພາກເໜືອຂອງປະເທດ ໂດຍມີອົບພະຍົບອາໃສຢູ່ປະມານ 2/3 ຂອງຈຳນວນພວກຫລົບໄພທັງໝົດເກືອບສາມແສນຄົນ ຈາກການສູ້ລົບກັນລະວ່າງທະຫານຝ່າຍລັດຖະບານ ກັບພວກກະບົດເສືອທະມິນ : ທາງການຕຳຫລວດໂມຣອ໊ກໂກກ່າວວ່າໄດ້ເກີດເຫດການ ປະຊາຊົນຫລາຍພັນຄົນ ແຕກຕື່ນແລ່ນຢຽບກັນໃນງານສະແດງດົນຕຣີໃນເມືອງຫລວງRabat ທີ່ຍັງຜົນໃຫ້ຜູ້ເຂົ້າຊົມ ເສຍຊີວິດຢ່າງໜ້ອຍ 11 ຄົນແລະບາດເຈັບອີກ30 ຄົນ ທາງການໂມຣອ໊ກໂກກ່າວວ່າ ໃນຈຳນວນພວກທີ່ເສຍຊີວິດ ຫລັງຈາກງານສະແດງດົນຕຣີໃນແລງວັນເສົາວານນີ້ມີແມ່ຍິງຫ້າຄົນ ຜູ້ຊາຍສີ່ຄົນ ແລະເດັກນ້ອຍສອງຄົນ ທາງການກ່າວຕື່ມວ່າຜູ້ຄົນພາກັນອັ່ງອໍກັນຢ່າງໜາແໜ້ນ ຈົນເຮັດໃຫ້ຮົ້ວກັ້ນໃນສະຖານທີ່ສະແດງດົນຕຣີພັງລົງມາຊຶ່ງປະມານວ່າ ມີຄົນ 70 ພັນຄົນເຂົ້າຊົມງານສະແດງດົນຕຣີ ຂອງນາຍ AbdelazizStati ນັກສິລະປິນຊາວໂມຣອ໊ກໂກທີ່ມີຊື່ສຽງ ທີ່ສະນາມກີລາ Hay Nahda ສາເຫດທີ່ພາໃຫ້ເກີດພວກຄົນແຕກຕື່ນຄັ້ງນີ້ຍັງບໍ່ເປັນທີ່ແຈ້ງຂາວເທື່ອ ທະນາຍຄວາມຂອງທ່ານນາງອອງຊານ ຊູຈີ ຜູ້ນຳຝ່າຍຄ້ານໃນມຽນມ້າກ່າວວ່າ ພວກເຂົາເຈົ້າ ຈະເລີ່ມສະເນີການແກ້ຄະດີໃຫ້ທ່ານນາງໃນອາທິດນີ້ ທ່ານນາງອອງຊານ ຊູຈີ ຜູ້ໄດ້ຮັບລາງວັນໂນແບລ ຂະແນງສັນຕິພາບ ໄດ້ໃຫ້ການຕໍ່ສານວ່າຕົນບໍ່ໄດ້ກະທຳຜິດໃດໆໃນຂໍ້ຫາທີ່ວ່າທ່ານນາງໄດ້ຝ່າຝືນເງື່ອນໄຂຕ່າງໆຂອງການກັກບໍລິເວນນັ້ນ ຂໍ້ກ່າວຫາຕ່າງໆຊື່ງທາງການສານຂອງມຽນມາໄດ້ຮັບເອົາຢ່າງເປັນທາງການໃນມື້ວັນສຸກຜ່ານມານັ້ນແມ່ນສືບເນື່ອງມາ ຈາກເຫດການເມື່ອຕົ້ນເດືອນນີ້ ທີ່ມີຊາວອາເມລິກັນຄົນນຶ່ງ ລອຍນ້ຳເຂົ້າໄປຫາ ທີ່ພັກຂອງທ່ານນາງຢູ່ແຄມທະເລສາບ ແລະໄດ້ອາໃສຢູ່ທີ່ນັ້ນເປັນເວລາສອງມື້ ທະນາຍຄວາມຂອງທ່ານນາງອອງຊານຊູຈີກ່າວວ່າ ທ່ານນາງ ກໍໄດ້ບອກໃຫ້ຊາຍຄົນນັ້ນ ໜີອອກໄປ ແຕ່ ຜູ້ກ່ຽວມີຮ່າງກາຍອ່ອນເພຍຫລາຍແລະບໍ່ສາມາດທີ່ຈະລອຍນ້ຳກັບຄືນໄດ້ ການດຳເນີນຄະດີຂອງທ່ານນາງໃນຄັ້ງນີ້ໄດ້ເຮັດໃຫ້ນາໆຊາດປະນາມວ່າ ເປັນການກະທຳທີ່ຮຸນແຮງເກີນໄປ ແລະຮຽກຮ້ອງໃຫ້ປ່ອຍຕົວທ່ານນາງໃນທັນທີ ປະຊາຊົນໃນປະເທດມົງໂກເລຍ ພາກັນໄປປ່ອນບັດໃນວັນອາທິດມື້ນີ້ເພື່ອເລືອກເອົາປະທາ ນາທິບໍດີຄົນໃໝ່ ຊື່ງເປັນການແຂ່ງຂັນກັນໃນລະວ່າງປະທານາທິບໍດີທີ່ກຳລັງຈະພົ້ນຈາກຕຳແໜ່ງທ່ານ Nambaryn Enkhbayar ຈາກພັກປະຕິວັດປະຊາຊົນມົງໂກເລຍຂອງລັດຖະບານຊຸດປັດຈຸບັນກັບຜູ້ນຳຝ່າຍຄ້ານ ທ່ານ Tsakhia Elbegdorj ຈາກພັກປະຊາທິປັດ ທ່ານ Elbegdorj ໄດ້ໃຫ້ຄຳໝັ້ນສັນຍາໃນການໂຄສະນາຫາສຽງຂອງທ່ານວ່າ ຈະປັບປຸງເສດຖະກິດຂອງຊາດໃຫ້ດີຂື້ນ ໂດຍການພັດທະນາພາກສ່ວນບໍ່ແຮ່ແລະເຂດຊົນນະບົດ ພ້ອມທັງຈະຫລຸດຜ່ອນ ຄວາມທຸກຈົນຂອງປະ ຊາຊົນ ແລະປາບປາມການສໍ້ລາດບັງຫລວງ ທ່ານໃຫ້ຄຳໝັ້ນສັນຍາອີກວ່າ ຈະຮັປປະກັນໃຫ້ຊາວມົງໂກເລຍທຸກຖ້ວນໜ້າ ໄດ້ຊົມໃຊ້ຜົນປະໂຫຍດຈາກຊັບພະກອນທຳມະຊາດອັນມະຫາສານຂອງປະເທດ ມົງໂກເລຍເປັນປະເທດ ທີ່ອຸດົມສົມບູນໄປດ້ວຍບໍ່ແຮ່ ອັນມີໂຮມທັງທອງແດງ ຄຳ ທາດຢູເຣນຽມ ກົ່ວ ແລະ ສັງກະສີ ຢ່າງໃດກໍຕາມ ຜົນການສຳຫລວດຫາງສຽງປະຊາຊົນກ່ອນການເລືອກຕັ້ງສະແດງໃຫ້ເຫັນວ່າ ປະທານາທິບໍດີ ENKHBAYAR ມີຄະແນນ ນຳໜ້າໜ້ອຍນື່ງ ປະຊາຊົນມົງໂກເລຍເລືອກເອົາປະທານາທິບໍດີ ທຸກໆ 4 ປີ ສະພາແຫ່ງຊາດຂອງເນປາລ ໄດ້ເລືອກເອົາຜູ້ນຳຄອມມິວນິສຕ໌ຫົວປານກາງໃຫ້ເປັນນາຍົກລັດ ຖະມຸນຕີຂອງປະເທດ ໃນຄວາມພະຍາຍາມເພື່ອຍຸຕິຄວາມປັ່ນປ່ວນທາງການເມືອງ ທີ່ດຳເນີນມາເປັນເວລາຫລາຍອາທິດແລ້ວນັ້ນ ທ່ານ Madhav KumarNepal ໄດ້ຖືກເລືອກເອົາຢ່າງບໍ່ມີຄູ່ແຂ່ງ ໃນການລົງຄະແນນສຽງໃນວັນເສົາວານນີ້ທີ່ນະຄອນຫລວງກັດມັນດູ ບໍ່ເທົ່າໃດຊົ່ວໂມງ ຫລັງຈາກເກີດເຫດການວາງລະເບີດຢູ່ໂບດແຫ່ງນື່ງທາງທິດໃຕ້ຂອງເມືອງຫລວງ ເຮັດໃຫ້ສອງຄົນເສຍຊີວິດ ທ່ານເນປາລ ເປັນຫົວໜ້າພັກຄອມມິວນິສຕ໌/ສາມັກຄີ Marx-Leninຂອງເນປາລ ທ່ານຈະຂື້ນດຳລົງຕຳແໜ່ງນາຍົກລັດຖະມຸນຕີແທນທ່ານ Pushpa KamalDahal ຫລືທີ່ເອີ້ນກັນສັ້ນໆວ່າ ທ່ານ Prachanda ຫົວໜ້າພັກທີ່ນິຍົມລັດທິເໝົາເຈີຕຸງທີ່ໄດ້ລາອອກໃນເດືອນນີ້ໃນການຜິດຖຽງກັນກັບປະທານາທິບໍດີຂອງເນປາລ ຟັງສຽງພາສາລາວໄດ້ ໂດຍຄລິກ ຢູ່ປຸ່ມທາງເທິງຂວາມື